**PÁLYÁZAT**

***pályázati, kommunikációs és marketing referens***

munkakör betöltésére

**Balatonberény Község Önkormányzata** pályázatot hirdet ***pályázati, kommunikációs és marketing referens*** munkakör határozatlan időre történő betöltésre.

A munkakör célja: az önkormányzat és a település hatékonyabb működése, Balatonberény, mint turisztikai desztináció népszerűsítése, az önkormányzat rendezvényeinek szervezése, koordinálása

Foglalkoztatás jellege: **Munka Törvénykönyvéről szóló 2012. évi I. tv. szerint, teljes munkaidő.**

Munkavégzés helye:**8649 Balatonberény, Kossuth tér 1.**

**A pályázat benyújtásának határideje: 2023. július 15.**

A munkakörbe tartozó feladatok:

* Részt vesz a helyi cselekvési tervek és rendezvénynaptárak összeállításában és a rendezvények szervezésében, lebonyolításában.
* Együttműködik a feladatát érintő intézményekkel, szervezetekkel, különösen a kultúra, a közoktatás-köznevelés, szociális ellátás, felnőttképzés, turizmus, településfejlesztés ágazataiban.
* részt vesz a könyvtár és a művelődési ház olvasószolgálati tevékenységének és a DJP-pont folyamatos működésének biztosításában
* részt vesz az önkormányzat PR-tájékoztatási és kommunikációs feladatainak, rendezvényeinek megvalósításában, a szervezeti arculat elemeinek meghatározásában és érvényesítésében
* az önkormányzat turisztikai, illetve településmarketing feladatainak előkészítése, folyamatos ellátása (pl. kérdőívek szerkesztése, PR-tevékenységek, közösségi médiafelületek kezelése, sajtókapcsolatok, stb.)
* külső és belső kommunikációs tevékenységek végzése (partnerekkel történő kapcsolattartás, újság- és kiadványszerkesztés, honlapszerkesztés, plakáttervezés, számítógépes grafikai munkák)
* pályázattal összefüggő dokumentumok előkészítése, összeállítása, a pályázati ügyintézés teljeskörű koordinálása
* kapcsolattartás a projekt megvalósításában közreműködő vállalkozókkal, a szerződéses felekkel a szerződéses kötelezettségeik előírások szerinti végrehajtásával kapcsolatosan,
* a Képviselő-testület és az önkormányzat dolgozói részére rendszeres tájékoztatás, innovatív ötletek, megoldások felkutatása, előterjesztése
* egyéb, a mindennapi önkormányzati gyakorlatból fakadó teendők ellátása.

Elvárások:

• Minimum 1 év szakmai tapasztalat

• Magabiztos angol és/vagy német nyelvtudás

• Felhasználói szintű számítógép kezelési ismeretek, weblap tartalomkezelő rendszer ismerete előny

• Kiváló kommunikációs készség és kapcsolatteremtő képesség

• Pontos, igényes munkavégzés

• Csapatjátékos attitűd, kreatív gondolkodás

• Jó szervező képesség

Pályázati feltételek:

* felsőfokú végzettség
* MS Office felhasználói szintű ismerete,
* büntetlen előélet,
* magyar állampolgárság

A pályázat elbírálásánál előnyt jelent:

* Idegenforgalmi szakirányú vagy marketing/kommunikációs szakember vagy rendezvényszervező végzettség
* EU-s pályázatíró és management tapasztalat,
* kutatási, látogató felmérési tapasztalat

A pályázat részeként benyújtandó iratok, igazolások:

* A pályázó szakmai életútját részletesen bemutató, fényképes szakmai önéletrajz és motivációs levél,
* A kinevezési feltételek fennállását igazoló okiratok másolata (iskolai végzettség, szakképzettség, nyelvismeret, erkölcsi bizonyítvány),
* A pályázó hozzájáruló nyilatkozata arról, hogy pályázati anyagát az eljárásban résztvevők megismerhetik.

A pályázatok benyújtásának módja:

A pályázatot elektronikus úton a [polgarmester@balatonbereny.hu](mailto:polgarmester@balatonbereny.hu) email címre kell eljuttatni a „**PR referens”** jelige feltüntetésével és **bérigény megjelölésével**.

A munkakör betölthetőségének időpontja:

A pályázat elbírálását követően azonnal, 3 hónap próbaidő kikötése mellett.

A pályázat elbírálásának rendje:

Az előírt követelményeknek megfelelő, benyújtott önéletrajz és motivációs levél alapján az alkalmasnak ítélt pályázókkal történt elbeszélgetést követő munkáltatói döntés. Érvénytelen a hiányosan vagy késve benyújtott pályázat.

A pályázat elbírálásának határideje: **2023. július 31.**

*A pályázati kiírással kapcsolatosan további információt nyújt: Horváth Péter alpolgármester a 06-30-348-4696 telefonszámon.*