# Ellenőrzési jelentés

Balatonkeresztúri Közös Önkormányzati Hivatal

**Balatonberény Községi Önkormányzat**

**Iktatószám: I.7733/2022**

**ELLENŐRZÉSI JELENTÉS**

**Balatonberény Községi Önkormányzat**

**2022. évi belső ellenőrzése című vizsgálathoz**

**2021. augusztus**

**I./**

**AZ ELLENŐRZÉS SZERVEZÉSÉRE VONATKOZÓ ADATOK**

|  |  |
| --- | --- |
| **Az ellenőrzést végző szervezet**: | Balatonberény Község Önkormányzata  Forró Barbara |
| **A vizsgálat célja:** | Annak megállapítása volt, hogy a  2021. évben a külső (Magyar Államkincstár) ellenőrzési jelentésébe foglalt intézkedést igénylő megállapításokkal és javaslatokkal összhangban készített intézkedési tervben meghatározott feladatokat a szervezet végrehajtotta-e?. |
| **Ellenőrzött szervezet(ek)/szervezeti egység(ek):** | Balatonberény Község Önkormányzata |
| **Az ellenőrzés típusa:** | Rendszerellenőrzés és szabályszerűségi ellenőrzés |
| **Az ellenőrzés tárgya:** | 1. utóellenőrzés |
| **Vonatkozó jogi háttér:** | Balatonberény Község Önkormányzata |
| **Alkalmazott ellenőrzési módszerek és eljárások:** | rendszerellenőrzés, szabályszerűségi és pénzügyi ellenőrzés |
| **Ellenőrzött időszak:** | 2022. év |
| **Ellenőrzés kezdete és vége:** | 2022.10.20.-2022.11.02. |
| **A helyszíni ellenőrzés kezdete és vége:** | 2022.10.20.-2022.11.02. |
| **Időigény (ellenőri munkanapok száma):** | 20 |
| **Vizsgálatvezető:**  **Az ellenőrzésben közreműködött belső ellenőrök:** | Forró Barbara |
| megbízólevél száma |
| **Az ellenőrzött időszakban**  **hivatalban lévő vezetők:** | Mestyán Valéria címzetes főjegyző  Druskoczi Tünde polgármester |

**II./**

**VEZETŐI ÖSSZEFOGLALÓ**

A vizsgálatkor felmérésre és értékelésre került a Magyar Államkincstár 2021. évi ellenőrzési jelentésébe foglalt intézkedést igénylő megállapításokkal és javaslatokkal összhangban készített intézkedési tervben meghatározott feladatokat végrehajtása.

Az ellenőrzés lefolytatása a rendelkezésre bocsátott bizonylatok, dokumentumok, nyilvántartások vizsgálatával, elemzésével, közvetlen interjúk alkalmazásával került lefolytatásra. Az ellenőrzés döntően elektronikus formában történt. Helyszíni ellenőrzéskor a kiválasztott bizonylatok, folyamatok egyeztetése zajlott. A rendelkezésre álló idő alatt az elvégzett munka elégséges volt a megalapozott vélemény kialakítására.

**Főbb megállapításaink a következők:**

A Magyar Államkincstár Önkormányzati Pénzügyi Szabályszerűségi Ellenőrzési Főosztály Somogy Megyei Költségvetési Ellenőrzési Osztály ÖPSZEF/427-5/2022. számú ellenőrzési javaslataira intézkedési tervet készítettek 2022. május 23-án. Az intézkedési terv 21 pontban tartalmazott javaslatot, amelyekre tett intézkedések időközben történő megvalósulását vizsgálta a belső ellenőrzés, annak érdekében, hogy támogassa az abba foglalt feladatok a vállalt határidőre történő elkészülését.

A vizsgálat során megállapításra került, hogy a Balatonberény Község Önkormányzata a vállalt feladatokat a vizsgálat idejére már részben teljesítette, illetve folyamatban volt annak megvalósulása.

A belső ellenőrzés idejére a számviteli rend összhangjának megteremtésére a kormányzati funkciók rendezésre kerültek. A számviteli politikát aktualizálták, és a kincstári ellenőrzés alapján a jegyző 2021.12.10-én aláírta.

Az önkormányzat önköltségszámítási szabályzattal rendelkezett, azonban a gyakorlatban még kalkulációt nem készítették el, annak összeállítása folyamatban van.

Az önkormányzat rendeletben megállapították a kiadások készpénzben történő teljesítését.

A Képviselő-testület elfogadta a 12/2022. (VIII.16.) számú önkormányzati rendeletében az államháztartáson kívüli forrásátadás és forrásátvétel szabályait.

A vizsgálat idején a kockázatkezelési szabályzat kiegészítése, illetve a kockázatkezelés folyamatban van. A Bkr. 11. § (2a) előírásainak megfelelően a Bkr. 1. sz. melléklete szerinti vezetői nyilatkozatot a zárszámadási rendelet tervezetével együtt a Képviselő-testület elfogadta.

Az Áhsz. 14. számú mellékletében előírt kötelező tartalmi elemekkel készített nyilvántartások áttekintése, kiegészítése folyamatos, ellenőrzés idején készítés alatt állt.

Az előirányzat módosítások a képviselő-testületi döntésen alapulnak. A 2022. évi költségvetést a 4/2022. (II.28.) számú önkormányzati rendelet tartalmazza, amelyet 2022.09.21-én módosítottak 14/2022. (IX.20.) önkormányzati rendeletben.

Az Áhsz. 13. § (6) és 43. § (11), valamint 5. melléklet D) II. 3. pont előírásainak megfelelően a költségvetési évet követően a 2021. évi közhatalmi bevételek nyilvántartása készítés alatt állt, táblázatos formája az Áhsz. 15. számú melléklete szerinti.

A gazdasági folyamatok bizonylatainak rögzítése, bejegyzésének idejére, a gazdálkodási jogkörök aláírásának, annak dátumának feltüntetésére kiemelt figyelmet fordítanak az érintett ügyintézők.

A bérkönyvelés és személyi juttatások könyvelése előírtak szerinti bevezetése folyamatban van.

Az utóellenőrzés során megállapításra került, hogy az intézkedési tervben vállalt feladatokat részben teljesítették, illetve a vállalt határidőig a feladatokat teljesíteni tudják.

A megállapítások és a javaslatok részletes leírása az ellenőrzési jelentés további részében található.

Az ellenőrzési jelentést az ellenőrzött terület vezetőjével egyeztetésre került. Az ellenőrzés nyomán kialakított vélemény a vizsgált területről, illetve folyamatokról összességében[[1]](#footnote-1): megfelelő

**III.**

**főbb Megállapítások és javaslatok**

|  |  |  |  |  |  |
| --- | --- | --- | --- | --- | --- |
| **Srsz.** | **Megállapítás** | **Rangsor** | **Kockázat/Hatás** | **Javaslat** | **Intézkedést igényel? (igen/nem)** |
| 1. | Az utóellenőrzés során nem került hiányosság megállapításra, az ellenőrzési jelentésére készített intézkedési tervben vállalt feladatokat végrehajtása részben teljesült, illetve folyamatban van.  A megfogalmazott javaslatok érvényesítésre kerültek az önkormányzat gazdálkodásában. | - | - |  | nincs |

**IV./**

**RÉSZLETES JELENTÉS**

**A jelentésben használt rövidítések, alkalmazott jogszabályok a vizsgálat során:**

* Önkormányzat: Balatonberény Község Önkormányzata
* Hivatal: Balatonkeresztúr Közös Önkormányzati Hivatal
* Áht.: 2011. évi CXCV. törvény az államháztartásról
* Ávr.: 368/2011. (XII.31.) kormányrendelet az államháztartásról szóló törvény végrehajtásáról
* Áhsz.: 4/2013. (I.11.) Korm. rendelet az államháztartás számviteléről
* Info tv.: 2011. évi CXII. törvény az információs önrendelkezési jogról és az információszabadságról
* Mötv. : 2011. évi CLXXXIX. törvény Magyarország helyi önkormányzatairól

Utóellenőrzés

A Magyar Államkincstár Önkormányzati Pénzügyi Szabályszerűségi Ellenőrzési Főosztály Somogy Megyei Költségvetési Ellenőrzési Osztály ÖPSZEF/427-5/2022. számú ellenőrzési javaslataira intézkedési tervet készítettek 2022. május 23-án. Az intézkedési terv 21 pontban tartalmazott javaslatot, amelyekre tett intézkedések időközben történő megvalósulását vizsgálta a belső ellenőrzés, annak érdekében, hogy támogassa az abba foglalt feladatok a vállalt határidőre történő elkészülését.

A vizsgálat során megállapításra került, hogy a Balatonberény Község Önkormányzata a vállalt feladatokat a vizsgálat idejére már részben teljesítette, illetve folyamatban volt annak megvalósulása.

A belső ellenőrzés idejére a számviteli rend összhangjának megteremtésére a kormányzati funkciók rendezésre kerültek.

A számviteli politikát aktualizálták és a jegyző aláírta 2021.12.10.

Az önkormányzat önköltségszámítási szabályzattal rendelkezett, azonban a kalkuláció elkészítése még folyamatban van. A szabályzatban előírt kalkulációs sémák alapján elektronikus formában a kidolgozása megkezdődött, végleges kalkuláció nem készült a vizsgálat idejéig.

Az önkormányzat rendeletben állapítja meg a kiadások készpénzben történő teljesítését, amely 14/2021. (XI.29.) testület elfogadta, hatályba lép 2022. január 1-től. A házipénztárból teljesíthető kiadások kerültek a rendeletben rögzítésre.

A Képviselő-testület elfogadta a 12/2022. (VIII.16.) számú önkormányzati rendeletében az államháztartáson kívüli forrásátadás és forrásátvétel szabályait. A támogatási szerződés kötését és annak tartalmát meghatározták, továbbá a támogatás elszámolásának szabályait, nyilvántartását és közzétételét is rögzítették rendeletükben. Az államháztartáson kívüli források átvételére vonatkozó szabályait rögzítették. A rendelet mellékletei az alkalmazandó bizonylatokat tartalmazza: kérelemek, nyilatkozat, támogatási szerződés mintája, elszámolás formája, nyilvántartása.

A kockázatkezelési szabályzat kiegészítése, illetve a kockázatkezelés folyamatban van.

A gazdálkodási jogkörök feladatellátására amennyiben a személyi feltételek a költségvetési szervnél nem biztosított önkormányzati rendelet alapján megvalósulhat. A korábbi gyakorlat szerint a jegyző utalványozásra csak külön önkormányzati rendelet alapján jogosult, ezért ezt a feladatot továbbiakban nem látja el, külön rendelet nem készült a felhatalmazásra.

a Bkr. 11. § (2a) előírásainak megfelelően a Bkr. 1. sz. melléklete szerinti vezetői nyilatkozatot a zárszámadási rendelet tervezetével együtt előterjesztette a Képviselő-testület elé. A vezetői nyilatkozatot 2021. év tevékenységével összefüggésben 2022. március 18-án írta alá a gazdálkodást végző Balatonkeresztúri Közös Önkormányzati Hivatal címzetes főjegyzője.

A Balatonberény Község Önkormányzatának 2021. évi költségvetéséhez készített nyilvántartásokat az Áhsz. 14. számú mellékletében előírt kötelező tartalmi elemekkel. A rendelkezésre áll nyilvántartások elektronikus formában álltak rendelkezésre, a nyilvántartások kiegészítése folyamatos, ellenőrzés idején készül.

Az előirányzat módosítások a képviselő-testületi döntésen alapulnak. A 2022. évi költségvetést a 4/2022. (II.28.) számú önkormányzati rendelet tartalmazza, amelyet 2022.09.21-én módosítottak 14/2022. (IX.20.) önkormányzati rendeletben. Az előirányzatok nyilvántartása a módosításokat tartalmazta.

Az Áhsz. 13. § (6) és 43. § (11), valamint 5. melléklet D) II. 3. pont előírásainak megfelelően a költségvetési évet követően a 2021. évi közhatalmi bevételek nyilvántartása elkészült az Áhsz. 15. számú melléklete szerinti bontásban.

A gazdasági folyamatok bizonylatainak rögzítése, bejegyzésének idejére, a gazdálkodási jogkörök aláírásának, annak dátumának feltüntetésére kiemelt figyelmet fordítanak az érintett ügyintézők. A gazdasági folyamatok könyvekben történő rögzítésénél ezek ismétlődő feladatok, amelyek rendszeresen a belső ellenőrzés által is ellenőrzésre kerülnek. Megállapítható, hogy az önkormányzatnál a folyamatokat jól kialakították, az előírt feladatok azaz a gazdálkodási jogkörök gyakorlói aláírásukkal a bizonylatokat ellátják, a pénzügyi ellenjegyzés dátuma és utalás is feltüntetésre kerül. A gazdálkodási jogkörök igazolását a megfelelő időben, kifizetés előtt kerül utalványozásra, a teljesítés igazolás és érvényesítést követően.

A bérkönyvelés és személyi juttatások könyvelése KIRA bérfelhasználási összesítő szerinti tartalommal, azonban nem a 38/2013. (IX.19.) NGM rendelet előírásai szerint történik a vizsgálat idején. A jelentés szerinti bérkönyvelés kialakítása folyamatban van.

**Záradék**

A költségvetési szervek belső ellenőrzéséről szóló 370/2011. (XII. 31.) Kormányrendelet 45.§ (1)-(2)bekezdések értelmében az ellenőrzött, valamint a javaslattal érintett szerv, szervezeti egység vezetője köteles a szükséges intézkedések végrehajtásáért felelős személyek és vonatkozó határidők megjelölésével az ellenőrzési jelentés kézhezvételétől számított 8 napon belül intézkedési tervet készíteni és azt haladéktalanul megküldeni az ellenőrzést végző szerv, illetve szervezeti egység belső ellenőrzési vezetőjének véleményezésre. A belső ellenőrzési jelentés nem fogalmazott meg intézkedést igénylő megállapítást.

Marcali, 2022. november 17.

Forró Barbara

belső ellenőrzési vezető

Az ellenőrzési jelentés tartalmát megismertem, egy példányát átvettem.\*

Dátum:……………………. ………………………………………

Ellenőrzött szerv vezetője

\* Személyes átadáskor használandó

1. Bkr. 41. § (4) bekezdése alapján Az ellenőrzési jelentés vezetői összefoglalójában az ellenőrzés eredményét és a feltárt hiányosságokat összefoglaló értékelést kell adni. [↑](#footnote-ref-1)