**Balatonberény Község Önkormányzata Képviselő-testületének .../.... (...) önkormányzati rendelete**

**a civil szervezetek támogatási rendjéről szóló 11/2015.(XI.27.) önkormányzati rendelet módosításáról**

Balatonberény Község Önkormányzat Képviselő-testülete az Alaptörvény 32. cikk (2) bekezdésében foglalt jogkörében eljárva a Magyarország helyi önkormányzatairól szóló 2011. évi CLXXXIX. tv. 6. § a) pontjában foglalt felhatalmazás alapján a civil szervezetek támogatási rendjéről a következőket rendeli el:

**1. §**

A civil szervezetek támogatási rendjéről szóló 11/2015. (XI.27.) önkormányzati rendelet bevezető része helyébe a következő rendelkezés lép:

„Balatonberény Község Önkormányzat Képviselő-testülete az Alaptörvény 32. cikk (2) bekezdésében foglalt jogkörében eljárva a Magyarország helyi önkormányzatairól szóló 2011. évi CLXXXIX. tv. 6. § a) pontjában foglalt felhatalmazás alapján a civil szervezetek támogatási rendjéről a következőket rendeli el:”

**2. §**

A civil szervezetek támogatási rendjéről szóló 11/2015. (XI.27.) önkormányzati rendelet 1. § (1) bekezdése helyébe a következő rendelkezés lép:

„(1) A rendelet célja, hogy az önkormányzat a civil társadalom erősítése, a civil szervezetek helyi társadalmi szerepvállalásának elősegítése, az önkormányzattal való együttműködés előmozdítása érdekében az egyesülési jogról, a közhasznú jogállásról, valamint a civil szervezetek működésről és támogatásáról szóló 2011. évi CLXXV. törvény, az államháztartásról szóló 2011. évi CXCV. törvény, valamint a közpénzekből nyújtott támogatások átláthatóságáról szóló 2007. évi CLXXXI. törvény (a továbbiakban Knyt.) előírásainak megfelelően szabályozza a helyi civil szervezetek támogatását.”

**3. §**

A civil szervezetek támogatási rendjéről szóló 11/2015. (XI.27.) önkormányzati rendelet 3. § (1) bekezdése helyébe a következő rendelkezés lép:

„(1) Az önkormányzat nem pénzbeli támogatást nyújt civil szervezetei számára azáltal, hogy az önkormányzat tulajdonában lévő épületek a civil szervezetek székhelyeként, működésük színtereként szolgálnak.”

**4. §**

A civil szervezetek támogatási rendjéről szóló 11/2015. (XI.27.) önkormányzati rendelet 4. § (2) és (3) bekezdése helyébe a következő rendelkezések lépnek:

„(2) A civil szervezetek adott évi támogatására vonatkozóan a Pénzügyi, Településfejlesztési, Környezetvédelmi, Idegenforgalmi Bizottság (Továbbiakban: bizottság) tesz javaslatot. A pályázati felhívásról, a támogatásról a képviselő-testület dönt.

(3) A támogatás e rendeletben meghatározott pályázati feltételeit a képviselő-testület évente, december 31-ig határozza meg és közzéteszi az Önkormányzat hirdető tábláján,és a honlapján.”

**5. §**

A civil szervezetek támogatási rendjéről szóló 11/2015. (XI.27.) önkormányzati rendelet 7. § (1) bekezdése helyébe a következő rendelkezés lép:

„(1) A beérkezett pályázatokat a képviselő-testület bírálja el tárgyév március 31. napjáig a bizottság javaslata alapján.”

**6. §**

(1) A civil szervezetek támogatási rendjéről szóló 11/2015. (XI.27.) önkormányzati rendelet 10. § (1) bekezdése helyébe a következő rendelkezés lép:

„(1) A civil szervezet a támogatás felhasználásáról a tárgyévet követő év január 31-ig köteles elszámolni. A pénzügyi elszámoláshoz szakmai és pénzügyi beszámolót kell mellékelni. Az elszámolás elfogadásáról tárgyév február 28-ig a bizottság javaslata alapján a Képviselő-testület dönt.”

(2) A civil szervezetek támogatási rendjéről szóló 11/2015. (XI.27.) önkormányzati rendelet 10. § (3) és (4) bekezdése helyébe a következő rendelkezések lépnek:

„(3) Amennyiben a támogatott határidőre a szakmai és pénzügyi beszámoló benyújtási kötelezettségének nem tesz eleget, úgy köteles a támogatás teljes összegét a támogatás átvételét követő naptól kezdőden, az akkor érvényes jegybanki alapkamat mértékével növelt összegben a tárgyévet követő évben, a képviselő-testület elszámolást felülvizsgáló döntésében előírt határidőig, de legkésőbb tárgy évet követő év április 1. napjáig visszafizetni.

(4) Amennyiben a támogatott pénzügyi elszámolásából az állapítható meg, hogy a támogatást, vagy annak egy részét nem rendeltetésszerűen használták fel, úgy a támogatott köteles a támogatás nem rendeltetésszerűen felhasznált részét a támogatás felhasználására nyitva álló határidőt követő naptól kezdődően, az akkor érvényes jegybanki alapkamat mértékével növelt összegben a tárgyévet követő évben, a képviselő-testület elszámolást felülvizsgáló döntésében elő írt határidőig, de legkésőbb tárgy évet követő év április 1. napjáig visszafizetni.”

**7. §**

Ez a rendelet a kihirdetését követő harmadik napon lép hatályba.

Druskoczi Tünde Mestyán Valéria

polgármester címzetes főjegyző

Kihirdetve: 2023………………..

Mestyán Valéria

címzetes főjegyző

Végső előterjesztői indokolás

A Pénzügyi, Településfejlesztési, Környezetvédelmi és Idegenforgalmi Bizottság javaslata alapján a rendelet felülvizsgálata keretében a támogatások szabályszerű megítélése céljából az előző évi támogatások elszámolásának határideje megelőzi a tárgyévi támogatásokra benyújtott pályázatok elbírálását.