**ELŐTERJESZTÉS**



BALATONBERÉNY KÖZSÉG ÖNKORMÁNYZATI KÉPVISELŐ-TESTÜLETÉNEK

**2023. május 23-i nyilvános ülésére**

**TÁRGY:**

**Jelentés a lejárt határidejű határozatok végrehajtásáról, tájékoztató a két ülés közötti fontosabb eseményekről**

**ELŐADÓ:**

Druskoczi Tünde

polgármester

**Tisztelt Képviselő-testület!**

A lejárt határidejű képviselő-testületi határozatok végrehajtásáról az alábbiakban számolok be:

**Balatonberény Község Önkormányzata Képviselő-testületének 81/2023.(IV.18.) határozata a napirend elfogadásáról**

Balatonberény Község Önkormányzati Képviselő-testülete a 2023. április 18-i nyilvános rendkívüli ülésének napirendjét az alábbiak szerint állapítja meg:

1. **Balatonberény településrendezési eszközeinek (TRE) módosítása megalapozásához elkészített Telepítési tanulmányterv elfogadásáról a Balatonberény, Balaton-part és a Hétvezér utca között fekvő   
   657/20, 658/3, 660/17 és 660/18-20 hrsz-ú területekre**

Előadó: Druskoczi Tünde polgármester

Határidő: 2023. április 18.

Felelős: Druskoczi Tünde polgármester

**Intézkedést nem igényelt.**

**Balatonberény Község Önkormányzata Képviselő-testületének 83/2023.(IV.27.) határozata a napirend elfogadásáról**

Balatonberény Község Önkormányzati Képviselő-testülete a 2023. április 27-i nyilvános ülésének napirendjét az alábbiak szerint állapítja meg:

1. Jelentés a lejárt határidejű határozatok végrehajtásáról, tájékoztató a két ülés közötti fontosabb eseményekről

Előadó: Druskoczi Tünde polgármester

1. **Szokodi Valéria előzetes hozzájárulási kérelme, a településrendezési eszközeinek (TRE) módosítása megalapozásának elkészítésére a Balatonberény 059/44 hrsz. terület vonatkozásában**

Előadó: Druskoczi Tünde polgármester

1. **Strandrendelet felülvizsgálata II. forduló**

Előadó: Mestyán Valéria címzetes főjegyző

1. Kísérleti partszakaszon lévő vizesblokk hasznosítása tárgyában ismételten kiírt pályázati felhívásra beérkezett ajánlatok bírálata

Előadó: Druskoczi Tünde polgármester

1. A Balatonberényi Községi Strand területének fejlesztésére vonatkozó elképzelések megvitatása

Előadó: Véghelyi Róbert ügyvezető

1. **Egyebek**

Határidő: 2023. április 27.

Felelős: Druskoczi Tünde polgármester

**Intézkedést nem igényelt.**

**Balatonberény Község Önkormányzata Képviselő-testületének 84/2023.(IV.27.) határozata** **a lejárt határidejű határozatok végrehajtásáról és a két ülés közötti fontosabb eseményekről szóló beszámoló elfogadásáról**

a) Balatonberény Község Önkormányzat Képviselő-testülete a lejárt határidejű határozatok végrehajtásáról adott jelentést elfogadja.

Határidő: 2023. április 27.

Felelős: Druskoczi Tünde polgármester

b) Balatonberény Község Önkormányzat Képviselő-testülete a két ülés között végzett munkáról, fontosabb eseményekről, intézkedésekről adott beszámolót elfogadja.

Határidő. 2023. április 27.

Felelős: Druskoczi Tünde polgármester

**Külön intézkedést nem igényelt.**

**Balatonberény Község Önkormányzata Képviselő-testületének 86/2023.(IV.27.) határozata a Balatonberény Kísérleti partszakaszon lévő vizesblokk hasznosítására kiírt pályázat bírálatáról**

1. Balatonberény Község Önkormányzat Képviselő-testülete a Balatonberény Kísérleti partszakaszon lévő vizesblokk hasznosítására kiírt pályázati eljárást érvényesnek és eredményesnek nyilvánítja. Az eljárás nyerteseként hirdeti ki Horváth Fruzsina (Pécs, Kisdeintol-hegyhát dűlő 12.) egyéni vállalkozót.
2. A képviselő-testület felkéri a Balatonberény Nonprofit Kft. ügyvezetőjét, hogy a nyertes pályázóval a bérleti szerződést kösse meg.

Határidő: ügyvezető értesítésére 3 nap

Felelős: Druskoczi Tünde polgármester

**Az ügyvezetőt a döntésről értesítettük, a Balatonberényi Nonprofit Kft. a nyertes pályázóval a szerződést megkötötte.**

**Balatonberény Község Önkormányzata Képviselő-testületének 87/2023.(IV.27.) határozata a Balatonberényi Községi Strandon beléptetőrendszer kiépítéséről**

Balatonberény Község Önkormányzat Képviselő-testülete a Balatonberényi Községi strandon beléptetőrendszer kiépítése céljából felkéri a Balatonberényi Nonprofit Kft., mint üzemeltető ügyvezetőjét, hogy a 2023. szeptember havi soros ülésre a kialakítás műszaki és egyéb feltételeit, valamint annak költségtervezetét készítse elő.

Határidő: ügyvezető értesítésére 3 nap

Felelős: Druskoczi Tünde polgármester

**Az ügyvezető részére a képviselő-testület határozatát kézbesítettük.**

**Balatonberény Község Önkormányzata Képviselő-testületének 88/2023.(IV.27.) határozata a Balatonberényi Községi Strandon büfékocsi elhelyezéséről**

Balatonberény Község Önkormányzat Képviselő-testülete úgy döntött, hogy a községi strand 2-es pénztár melletti területéből kb. 20 m2 részterületet bérbe ad büfékocsi telepítés céljára.

Határidő: azonnal

Felelős: Druskoczi Tünde polgármester

**Külön intézkedést nem igényelt.**

**Balatonberény Község Önkormányzata Képviselő-testületének 90/2023.(IV.27.) határozata a Balatonberényi Községi Strandon büfékocsi elhelyezése céljából pályázati felhívás közzétételéről**

Balatonberény Község Önkormányzat Képviselő-testülete 2023. május 10. napjáig a Balatonberényi Községi Strand erre a célra bérbeadott területére vonatkozóan büfékocsi üzleti célú telepítése céljából pályázati felhívást tesz közzé. Az üzemeltetés időszaka: 2023. június 1-től 2023. augusztus 31-ig tart. A pályázat benyújtásának határideje 2023. május 22, az elbírálás napja: 2023. május 23, a szerződéskötés határideje: 2023. június 1.

Határidő: 2023. május 10.

Felelős: Druskoczi Tünde polgármester

**A pályázati felhívást határidőn belül a község honlapján közzétettük.**

**Balatonberény Község Önkormányzata Képviselő-testületének 91/2023.(IV.27.) határozata a Balatonberényi Községi Strandon büfékocsi elhelyezésének bérleti díjáról**

Balatonberény Község Önkormányzat Képviselő-testülete a büfékocsi üzleti célú telepítésére kiírt pályázati felhívásban a bérleti díj minimum összegét 800.000 Ft + ÁFA +áramfogyasztás költsége összegben állapítja meg.

Határidő: azonnal

Felelős: Druskoczi Tünde polgármester

**A bérleti díj összegére vonatkozó döntést a pályázati felhívás tartalmazta.**

**Balatonberény Község Önkormányzata Képviselő-testületének 92/2023.(IV.27.) határozata a Balatonberény, árvácska utca forgalmi rendjének módosításáról**

Balatonberény Község Önkormányzat Képviselő-testülete a Balatonberény, Árvácska utca forgalmi rendjének módosítása mellett dönt „behajtani tilos” közúti jelzőtábla kihelyezésével. Felkéri a Balatonberényi Nonprofit Kft. ügyvezetőjét a tábla kihelyezésére.

Határidő: ügyvezető értesítésére 3 nap

Felelős: Druskoczi Tünde polgármester

**Ügyvezető kiértesítése megtörtént.**

**BESZÁMOLÓ A KÉT ÜLÉS KÖZÖTTI FONTOSABB ESEMÉNYEKRŐL**

A 2023. december 10-től életbe lépő 2023/2024. évi vasúti és autóbusz menetrendeket érintő, járási menetrendi egyeztetést az idei évben elektronikus formában tartotta meg a VPE Vasúti Pályakapacitás-elosztó Kft. Az internetes űrlap kitöltésével jeleztem Balatonberény Község Önkormányzata igényét, miszerint a 2023/2024. tanévtől - 2023. szeptember 1-től - a balatonberényi iskolaköteles gyermekek kijelölt körzeti iskolája a Balatonkeresztúri Általános Iskola. A tanulók számára jelenleg nincs megfelelő közösségi közforgalmú buszjárat, így a reggeli iskolakezdésre történő megérkezésük szeptembertől nem biztosított. Szükséges a Volán-menetrend módosítása, illetve egy olyan járat menetrendbe állítása, ami reggelente 7:30 időpontban érkezik Balatonberény Kossuth tér 1. (Műv.Otthon megálló) szám előtti megállóba, további megállóhelyei: Balatonberény - Vasútállomás és Balatonberény - Rozmaring utca.

Felkértem a Siófoki Tankerületi Központ vezetőjét, valamint a balatonkeresztúri iskola igazgatóját, hogy egy-egy űrlap kitöltésével ők is erősítsék meg az igényt, annak érdekében, hogy nagyobb súlya legyen a kérésünknek.

Május 3-án ülésezett a Balatoni Szociális Tárulás tanácsa. Elfogadta a BSZT 2022. évi zárszámadását, az Alapszolgáltatási Központ 2022. évi tevékenységéről készült beszámolót, a Társulási megállapodás és az SzmSz módosítását a minibölcsőde működtetése okán, valamint a belső ellenőrzési jelentést a Balatonkeresztúri Alapszolgáltatási Központ 2021. évi ÁSZ-ellenőrzés intézkedéseinek végrehajtását vizsgáló utóellenőrzéséről.

Május 12-én tanácsülést tartott a Balatonszentgyörgy Környéki Önkormányzatok Társulása. A 2022. évi zárszámadás tárgyalása, valamint a Dobó István Általános Iskola területén lévő veszélyes fákkal kapcsolatos döntéshozatal volt a napirend.

Május 17-én Felügyelő Bizottsági ülés volt, ahol meghallgattuk a Nonprofit Kft. ügyvezetőjének a 2022. évi pénzügyi beszámolóját és a 2023. évi nyári szezonra való

felkészülés legfontosabb feladatait.

Május 18-án a Marcali Járási Hivatal helyszíni ellenőrzés keretében vizsgálta a Balatonberény 77 hrsz-ú temető fenntartásával és üzemeltetésével összefüggő feladatok és kötelezettségek végrehajtását.

Május 19-én személyes látogatáson itt járt a Lengyel Köztársaság Nagykövetségéről Andrzej R. Kalinowski konzul úr.

Május 20-án megtörtént a közadakozásból és önkormányzati támogatásból megépített vízi bejáró stég telepítése a Nonprofit Kft. közreműködésével.

Május 3-i dátummal érkezett meg a 2023. évre kiírt Országos Bringapark Program keretén belül *Balatonberény, Béke park fejlesztés pumpapálya építés* tárgyban benyújtott támogatási kérelmünknek „a rendelkezésre álló keretösszeg kimerülésére tekintettel” indokkal való elutasításáról szóló döntés.

**Határozati javaslat**

a) Balatonberény Község Önkormányzat Képviselő-testülete a lejárt határidejű határozatok végrehajtásáról adott jelentést elfogadja.

Határidő: 2023. május 23.

Felelős: Druskoczi Tünde polgármester

b) Balatonberény Község Önkormányzat Képviselő-testülete a két ülés között végzett munkáról, fontosabb eseményekről, intézkedésekről adott beszámolót elfogadja.

Határidő. 2023. május 23.

Felelős: Druskoczi Tünde polgármester

Balatonberény, 2023. május 18.

Druskoczi Tünde sk.

polgármester